સુઝુકી તરફથી ટાયોટાને બલેનો અને વિટારા બ્રેઝા વ્હીકલ મોડેલ્સ સપ્લાય કરવામાં આવશે. જ્યારે ટોયોટા તરફથી સુઝુકીને કોરોલા વ્હીકલ સપ્લાય કરાશે. પ્રત્યેક મોડલની ડીટેલ જેમ કે સપ્લાય શરૂ કરવાનું શિડ્‌યુલ, સપ્લાય કરવાના યુનિટ્‌સની સંખ્યા, વ્હીકલ સ્પેસિફિકેશન અને સપ્લાય પ્રાઇસિંગ પર આગામી તબક્કે વિચાર કરવામાં આવશે. આ મોડલ્સને ટોયોટાની પોતાની ભારતીય પેટાકંપની અને સુઝુકીના પોતાના સેલ્સ નેટવર્ક મારફત વેચવામાં આવશે. પારસ્પરિક સુધારાની સાથે એકબીજાને પડકાર અને હરીફાઇ આપીને ટોયોટા અને સુઝુકીનો હેતુ ભારતીય ઓટોમોટિવ માર્કેટને મજબૂત કરીને ગ્રાહકો માટે પોતપોતાની પ્રોડક્ટ્‌સ અને સર્વિસીસને વધારવાનો છે.